**НУТГИЙН ӨӨРӨӨ УДИРДАХ БАЙГУУЛЛАГА, ТӨРИЙН БУС БАЙГУУЛЛАГЫН ТҮНШЛЭЛ, ХАМТЫН АЖИЛЛАГААГ ДЭМЖИХ ТЭТГЭЛЭГТ ХӨТӨЛБӨРИЙН УДИРДАМЖ**

**Танилцуулга:**

Улсын Их Хурлын Тамгын газар, НҮБ-ын Хөгжлийн Хөтөлбөр, Швейцарын хөгжлийн агентлагийн хамтран хэрэгжүүлж буй “Монгол Улсын төлөөллийн байгууллагыг бэхжүүлэх нь” төслийн нэг зорилт нь иргэдийн Төлөөлөгчдийн Хурал /цаашид ИТХ гэх/-ын зохион байгуулалтын чадавхыг сайжруулахад дэмжлэг үзүүлэх юм.

Үүнд ИТХ-ын үйл ажиллагаа, дотоод бүтэц, журмыг боловсронгуй болгох, ажлын алба, хороодыг чадавхжуулах, шийдвэрийн чанар, хэрэгжилтийг сайжруулах, төрийн үйлчилгээ, орон нутгийн төсөв санхүү, уул уурхайн салбарын үйл ажиллагаанд иргэдийн эрх ашгийн үүднээс хяналт тавих, иргэдийн оролцооны шинэ хууль тогтоомжийг хэрэгжүүлэхэд нь дэмжлэг үзүүлэх зэрэг асуудлууд багтана.

 Тэтгэлэгт хөтөлбөр нь дээрх чиглэлээр ИТХ болон төрийн бус байгууллага /цаашид ТББ гэх/-ын хамтын ажиллагаа, түншлэлийг бэхжүүлэх, харилцан суралцах, туршлага, сургамжаа солилцох боломжийг бий болгох зорилготой.

**Тэтгэлгийн хамрах сэдэв, чиглэл:**

 Тэтгэлгийн саналыг 2 ИТХ-тай харилцан зөвшилцөж, дараах сэдвээс сонгож боловсруулна.

Үүнд:

* Хууль тогтоомжид заасны дагуу тухайн ИТХ-аас баталсан орон нутгийн бодлогын баримт бичиг, хөтөлбөрийн хэрэгжилтэд хяналт шинжилгээ хийх;
* Төсвийн хөрөнгийг үр дүнтэй төлөвлөх, зарцуулах чиглэлд хяналт шинжилгээ хийх;
* ИТХ-ын хяналтын чиг үүргийн хүрээнд хурлын хороодыг чадавхжуулах, жишиг дүрэм журам, аргачлал, сайн туршлага бий болгох;
* ИТХ-ын үйл ажиллагааг нээлттэй, ил тод болгох, иргэдийн оролцоог хангах чиглэлээр шинэлэг үйл ажиллагаа хэрэгжүүлэх;
* Khural.mn цахим хуудсыг ашиглан ИТХ-ын үйл ажиллагааг иргэдэд сурталчлах, санал асуулга явуулах, иргэдийн санал хүсэлтийг хүлээн авч хурлын шийдвэрт тусгах, эргэх холбоотой ажиллах.

**Тэтгэлэг хэрэгжүүлэх хугацаа:**

Тэтгэлгийн үндсэн үйл ажиллагааг 5 сарын хугацаатай хэрэгжүүлнэ.

**Тэтгэлгийн санхүүжилт:**

Санхүүжилт 6,0 хүртэл сая төгрөг. Тэтгэлгийг өрсөлдөөнт сонгон шалгаруулалтын үндсэн дээр явуулах бөгөөд нэг ТББ-аас зөвхөн нэг санал шалгаруулна.

**Сонгон шалгаруулалтын шалгуур үзүүлэлт:**

**Ерөнхий шаардлага:**

* Орон нутагт засаглалыг сайжруулах чиглэлээр үйл ажиллагаа явуулдаг байх;
* ТББ нь тэтгэлгийг хариуцан хэрэгжүүлэх үндсэн ажилтнуудтай байх /голлох мэргэшсэн 1-2 ажилтны анкет, нотлох баримтууд/;
* Тэтгэлэг хүсэгч нь 2 ИТХ-тай /баг, хорооны ИНХ байж болно/ хамтран ажиллахаар тохиролцсон байх.

Дээрх ерөнхий шалгуур үзүүлэлтийг хангасан саналыг дараах үзүүлэлтээр үнэлнэ.

**Саналыг үнэлэх шалгуур үзүүлэлтүүд:**

* Тухайн ИТХ болон ИНХ-ын хэрэгцээ шаардлагыг судалсны үндсэн дээр тэтгэлгийн саналыг боловсруулсан эсэх;
* Хууль, эрх зүйн үндэслэлийг гаргасан эсэх;
* Тэтгэлэгт хөтөлбөрийн зорилгод нийцсэн эсэх;
* Саналын зорилго, зорилт, хамрах хүрээ, үйл ажиллагаа, төсөв хоорондоо уялдаа, холбоотой, тодорхой эсэх;
* Бодитой, шинэлэг, бүтээлч арга зүй, аргачлалыг санал болгосон эсэх;
* Гарах үр дүн нь тодорхой, цаашид тогтвортой хэрэгжих боломжтой эсэх.

**Тэтгэлэг хүсэгч нь дараах материалыг бүрдүүлж ирүүлнэ.**

* ТББ-ын гэрчилгээ, үйл ажиллагааны тайлан, 2017 оны санхүүгийн тайлан;
* Нутгийн удирдлагын чиглэлд явуулж байсан үйл ажиллагааны танилцуулга;
* Хамтран ажиллах 2 ИТХ/ ИНХ-ын албан бичиг;
* Хэрвээ тэтгэлэг хүсэгч ТББ нь “Нутгийн өөрөө удирдах байгууллагын чадавхыг бэхжүүлэх нь” болон “Монгол Улсын төлөөллийн байгууллагыг бэхжүүлэх нь” төслүүдөөс өмнө нь тэтгэлэг хэрэгжүүлсэн бол тэтгэлгийн нэр, хэрэгжүүлсэн он, зорилго, үйл ажиллагаа, үр дүн, үр нөлөө, гаргасан бүтээгдэхүүн, сайн туршлага, тогтвортой байдал, сургамжийн талаарх танилцуулга;
* Тэтгэлгийн санал / загврын дагуу боловсруулах/

**Тэтгэлгийн саналын загвар**

|  |  |
| --- | --- |
| ТББ-ын нэр, үйл ажиллагааны чиглэл, танилцуулга | * *Орон нутагт засаглалыг сайжруулах чиглэлийн үйл ажиллагааны танилцуулга*
* *Тухайн чиглэлээр сургалт, судалгааны үйл ажиллагаа явуулж байсан, гарын авлага, эмхэтгэл боловсруулж байсан бол жагсаан бичих*
 |
| Тэтгэлэг хэрэгжүүлэх багийн бүрэлдэхүүн | * *ТББ-ын үндсэн мэргэшсэн 1-2 ажилтнуудын анкет, нотлох баримтууд, гэрээ, НДШ-ийн дэвтрийн хуулбар*
* *Тэтгэлэг хэрэгжүүлэх багийн гишүүдийн /хамтран ажиллах ИТХ-ын холбогдох хүмүүсийг оролцуулан/ хариуцах ажил үүргийн хуваарь*
 |
| Саналын сэдэв | * *ИТХ-тай зөвшилцөн сонгосон сэдэв, чиглэл*
 |
| Үндэслэл, хэрэгцээ шаардлага | * *Монгол Улсын төлөөллийн байгууллагыг бэхжүүлэх нь” төслийн зорилготой хэрхэн уялдаж байгаа эсэх*

*Ямар шаардлага хэрэгцээнд үндэслэж байгаа, сонгосон сэдэв, чиглэлийн хууль, эрх зүйн үндэслэлийг дурдах** *Ямар бэрхшээл, асуудлыг шийдвэрлэх*
 |
| Зорилго, хамрах хүрээ, хүрэх үр дүн  | * *Тэтгэлгийн саналын хамрах асуудал, зорилгыг тодорхойлох, тухайн ТББ болон сонгосон ИТХ-уудын үйл ажиллагаа, чадавх ямар түвшинд, хэрхэн сайжрах, хүрэх үр дүнг нарийвчлан тодорхойлох*
 |
| Үйл ажиллагааны төлөвлөгөө |

|  |  |  |  |  |  |
| --- | --- | --- | --- | --- | --- |
| *Зорилго*  | *Энэ хүрээнд хэрэгжүүлэх үйл ажиллагаа* | *Хугацаа* | *Одоогийн нөхцөл байдал* | *Хариуцах эзэн*  | *Хүрэх үр дүн* |
|  | *1**2* |  |  |  |  |
|  |  |  |  |  |  |

 |
| Гүйцэтгэх аргачлал | * *Тэтгэлгийн хүрээнд явуулах үйл ажиллагааг гүйцэтгэх арга зүй, шалтгаан, үндэслэл*
* *Ямар бодитой, шинэлэг арга зүй аргачлалыг санал болгож байгаа тухай*
 |
| Гарах үр дүн, тогтвортой байдал | * *Тэтгэлэг хэрэгжүүлснээр ямар үр дүн, тодорхой бүтээгдэхүүн гарах*
* *Тэтгэлэгт хөтөлбөрийн үр дүнг тогтвортой хадгалах, бататгах, үүнд шаардагдах санхүүжилтийг цаашид хэрхэн шийдвэрлэж байх талаар санал*
 |
| Иргэдийн оролцоог хангасан байдал | * *Иргэдийн оролцоог идэвхжүүлэх, үйл ажиллагаандаа татан оролцуулахаар төлөвлөсөн байх;*
* *Үйл ажиллагаанд оролцогчдын нийгмийн төлөөллийн тэгш байдлыг хангасан байх;*
 |
| Эрсдэл бэрхшээл, шийдлийн хувилбарууд | * *Төсөл хэрэгжүүлэх явцад учирч болох эрсдэл, бэрхшээлийг урьдчилан тооцох, шийдэрлэх арга замыг тодорхойлох*
 |
| Санхүүжилтийн хэмжээ, зардлын тооцоо | * *Зардал төсвийг үйл ажиллагааны төлөвлөгөөтэй уялдуулан, бодитой, төлөвлөн, тооцох / юунд, хэзээ зарцуулах/*
 |

**Санал ирүүлэх хугацаа, хаяг:**

Тэтгэлгийн саналыг **“ТББ-ын тэтгэлэг-2018 /байгууллагын нэр/**” гарчигтайгаар 2018 оны 03 сарын 30-ны өдрийн 10:00 цаг хүртэл**huralmn@gmail.com** хаягаар pdf форматаар хүлээн авна. Заасан хугацаанаас хожимдож ирүүлсэн саналыг хүлээн авахгүй.